የመቐለ ከተማ አስተዳደር 13 ነጥብ 6 ቢሊዮን ብር ላስመዘገቡ ባለሀብቶች መሬት አስረከበ
የመቐለ ከተማ አስተዳደር 13 ነጥብ 6 ቢሊዮን ብር ላስመዘገቡ 222 ባለሀብቶች የኢንቨስትመንት መሬት በዕጣ ማስረከቡ ተገለጸ፡፡ እንደ ኢቢሲ ዘገባ ባለሀብቶቹ ለ22 ሺ 9 መቶ ዜጎች የሥራ ዕድል ይፈጥራሉ ተብሏል፡፡በዕጣ አወጣጥ ሥነ ሥርዓቱ ላይ የተገኙት ዶክተር ደብረፅዮን ባለብቶቹ በክልሉ መዋለ ነዋያቸውን ለማፍሰስ በመወሰናቸው አመስግነዋል፡፡በክልሉ አዲስ ታሪክ እየተሰራ እንደሆነ እና አዳዲስ የሥራ ዕድሎች እየተፈጠሩ መሆኑን እንዲሁም የሀገር ውስጥና የውጭ ባለሀብቶች በክልሉ ኢንቨስት የማድረግ ፍላጎታቸው እየጨመረ መምጣቱን ዶክተር ደብረፅዮን ተናግረዋል፡፡የመቐለ ከተማ ምክትል ከንቲባ ኢንጅነር አርአያ ግርማይ በበኩላቸው ባለሀብቶቹ ሕዝቡ የሚጠብቀውን ልማት እንዲያመጡና በቀጣይም ኢንቨስትመንቱን ለማጠናከር ይሰራል ብለዋል